  Виталий Пронин Туэ со «Удмуртская правда» газетлэн 100 арьем юбилеезлы сӥземын.Туннэ, 27-тӥ толшоре, шаерысьтымы люкаськизы. Туэ со «Удмуртская правда» газетлэн 100 арьем юбилеезлы сӥземын.Газетчиосты, ас дораз сӥё-дано приём ортчытыса, сӥлы кариз Удмуртилэн Тӧроез Александр Бречалов. Журналистлэн ужаз валтӥсез - со иворез шонер сётон, - пусйиз Александр Владимирович.Нош собере журналистьёс котрес ӝӧк сьӧры пуксьыса, кенешизы, кызьы ӟечгес ужано вуоно вакытысь лыдӟись понна.Ужрадэ пыриськизы Кун Думаысь депутат Алексей Загребин, Кун Кенешысь ялан ужась комиссиослэн тӧроосы Татьяна Ишматова но Елена Дербилова, Печатья но ивор вӧлмытонъя агентстволэн кивалтӥсез Алексей Воронцов, «Удмуртская правда» газетлэн валтӥсь редакторез Энвиль Касимов.Зинаида Кириллова Туспуктэм: udmurt.ru  